Lav et referat af nedenstående tekst:

Tekst:
Det virker måske ligetil at sætte sig på cyklen i stedet for ind i bilen. Men hos Nordjyllands Politi har de erfaret, at det er en god ide at kende de helt rigtige teknikker. Derfor afholder de for første gang træningsdag for de mange politibetjente, der denne sæson klarer de daglige patruljer fra cykelsadlen. De forskellige teknikker, betjentene bliver instrueret i, skal hjælpe dem til at manøvrere hurtigere rundt. - De får nogle redskaber til, hvordan de kan løse forskellige opgaver, og så skal de gennem nogle forhindringer, så de bedre kan klare de udfordringer, de møder på cyklen, siger Mikkel Lybæch, der er idrætskonsulent ved DGI. Dagen afholdes i samarbejde med DGI Nordjylland, og det er en mountainbike instruktør, der skal lære betjentene bremseteknikker, kørsel på trapper, svingteknik og de helt rigtige og hurtige metode at springe af og på cyklen. - Det er i hvert fald noget, vi kommer til at bruge. Jeg kan da i hvert fald huske, at der har været nogle gange, hvor vi har været nødt til at opgive at følge efter folk, der var til fods, fordi de kunne flygte op og ned ad trapper. Det er jo lidt svært at følge efter dem på cykel, men nu tror jeg, vi er klar til at tage udfordringen op, siger Søren Panum, der er politiassistent ved Nordjyllands Politi.

Referat:
For tredje år i træk sætter cykelpolitiet sig i sadlen, men i år bliver der afholdt en særlig træningsdag, så der kan komme helt styr på teknikken.